149. brdska brigada
149. brdska brigada vojna je jedinica koja je tokom rata u Bosni i Hercegovini djelovala u sastavu Prvog i Šestog korpusa Armije Republike Bosne i Hercegovine. Na slobodnoj teritoriji Hadžića, 5. novembra 1992. od jedinica Općinskog štaba odbrane formirana je 9. brdska brigada. Djelovala je u sastavu Taktičke, a zatim Operativne grupe Igman. I prije formiranja brigade jedinice OpŠO bile su uključene u svim pokušajima deblokade Sarajeva. U junu 1993. brigada ulazi u sastav 6. korpusa, a u 1. korpus vraća se već početkom 1994, kroz koju djeluje u sastavu Komandne i Operativne grupe 1 Pazarić. Ulaskom u sastav 14. divizije preimenovana je u 109. brdsku brigadu. Krajem 1995. preimenovana je ponovo, ovaj put u 149. brdsku brigadu. Zlatnim ljiljanom, najvišim ratnim priznanjem, odlikovan je 21 pripadnik brigade.